HOTPOT งดปันผล แจงศก.ไม่ดีทำรายได้ตก ปี 59 ขาดทุนเพิ่ม 56%
HOTPOT แจงเศรษฐกิจไม่ดีทำรายได้ตก ปี 59 ขาดทุนเพิ่ม 56% มาที่ 148.23 ลบ. จากปีก่อนที่ขาดทุน 94.99 ลบ. พร้อมประกาศงดปันผลงวดปี 59
22 ก.พ. 2560

บริษัท ฮอท พอท จำกัด (มหาชน) หรือ HOTPOT รายงานผลการดำเนินงานปี 59 สิ้นสุดวันที่ 31 ธ.ค.59 ดังนี้
 
โดยผลการดำเนินงานในปี 59 ที่ขาดทุนเพิ่มขึ้น เนื่องจากรายได้จากการขายลดลง สาเหตุหลักมาจากผู้บริโภคยังคงระมัดระวังการจับจ่ายใช้สอย เนื่องจากการที่หนี้สินภาคครัวเรือนที่ยังคงอยู่ในระดับสูง และสภาพเศรษฐกิจที่ยังฟื้นตัวอย่างช้าๆ ประกอบกับการที่มีจำนวนร้านอาหารเพิ่มขึ้น ทั้งจากผู้ประกอบการรายปัจจุบันและผู้ประกอบการรายใหม่ ทำให้การแข่งขันในธุรกิจร้านอาหารยังรุนแรงต่อเนื่อง ขณะที่แบรนด์ใหม่ยังไม่สามารถทำยอดขายได้ตามเป้า รวมทั้งบริษัทยังมีการทำโปรโมชั่นลดราคาเพิ่มขึ้น ประกอบกับราคาสินค้าและวัตถุดิบเพิ่มขึ้น ส่งผลทำให้สัดส่วนของต้นทุนขายต่อรายได้จากการขายเพิ่มขึ้นตามไปด้วย
นอกจากนี้ที่ประชุมบริษัท (21 ก.พ.60) มีมติงดจ่ายปันผล สำหรับงวดดำเนินงาน 1 ม.ค.59-31 ธ.ค.59